**Ευρωπαϊκή Νομοθεσία  
&  
Απαιτήσεις Συμμόρφωσης Προϊόντων**

**Περιεχόμενα**

1. Ευρωπαϊκή Νομοθεσία.
2. Νομοθεσία για τα προϊόντα - Ασφάλεια προϊόντων.
3. Απαιτήσεις συμμόρφωσης προϊόντων (μηχανές, ηλεκτρικοί πίνακες, κλπ) - Η έννοια της ασφάλειας (safety) σε όλο τον κύκλο ζωής των προϊόντων.
4. Ευρωπαϊκές Οδηγίες και Κανονισμοί Νέας Προσέγγισης - Σήμανση CE.
5. Εναρμονισμένα Ευρωπαϊκά Πρότυπα - Παρουσίαση των πλέον εφαρμοζόμενων - Μέθοδοι εφαρμογής τους.
6. Τρόποι αναγνώρισης της τρέχουσας Νομοθεσίας για τα προϊόντα.
7. Παραδείγματα εφαρμογής της απαιτούμενης Συμμόρφωσης σε μηχανές και ηλεκτρικούς πίνακες, υδραυλο-πνευματικό εξοπλισμό, κ.α.

**Βιβλιογραφικές Αναφορές**

1. https://commission.europa.eu/law/application-eu-law/implementing-eu-law\_el
2. https://european-union.europa.eu/institutions-law-budget/law/types-legislation\_el
3. https://web.tee.gr/d-e-k-a-d/tmima-typopoiisis/nea-proseggisi/
4. <https://web.tee.gr/d-e-k-a-d/tmima-typopoiisis/organismoi/>
5. <https://eur-lex.europa.eu/legal-content/EL/TXT/PDF/?uri=OJ:C:2022:247:FULL>
6. <https://europa.eu/youreurope/business/product-requirements/labels-markings/ce-marking/index_el.htm>
7. <http://193.218.125.20/41_ELL_HTML.aspx>
8. <https://single-market-economy.ec.europa.eu/single-market/european-standards/harmonised-standards_en>
9. <https://single-market-economy.ec.europa.eu/single-market/european-standards/harmonised-standards/machinery-md_en>
10. <https://ec.europa.eu/docsroom/documents/60145>
11. <https://eur-lex.europa.eu/legal-content/el/ALL/?uri=CELEX:32006L0042>
12. <https://eur-lex.europa.eu/eli/reg/2023/1230/oj>
13. <https://ec.europa.eu/docsroom/documents/61614>

**Οι πηγές του δικαίου της Ένωσης και η ιεράρχησή τους**

1. Συνθήκη για την Ευρωπαϊκή Ένωση (**ΣΕΕ**), Συνθήκη για τη λειτουργία της Ευρωπαϊκής Ένωσης (**ΣΛΕΕ**) και τα πρωτόκολλά τους (υπάρχουν 37 πρωτόκολλα, 2 παραρτήματα και 65 δηλώσεις, που επισυνάπτονται στις Συνθήκες με σκοπό την προσθήκη λεπτομερειών, χωρίς να έχουν ενσωματωθεί στο πλήρες νομικό κείμενο)·
2. Χάρτης των **θεμελιωδών δικαιωμάτων** της Ευρωπαϊκής Ένωσης·
3. H Συνθήκη περί ιδρύσεως της **Ευρωπαϊκής Κοινότητας Ατομικής Ενέργειας** (Ευρατόμ) εξακολουθεί να ισχύει ως ξεχωριστή συνθήκη·
4. **Διεθνείς συμφωνίες**·
5. Γενικές αρχές του δικαίου της Ένωσης·
6. **Παράγωγο ή δευτερογενές** δίκαιο.

**Είδη νομοθεσίας**

1. **Κανονισμοί**

Οι «κανονισμοί» είναι δεσμευτικές νομοθετικές πράξεις. Πρέπει να εφαρμόζονται στο σύνολό τους σε ολόκληρη την ΕΕ.

1. **Οδηγίες**

Οι οδηγίες είναι νομοθετικές πράξεις που ορίζουν έναν στόχο τον οποίο πρέπει να επιτύχουν οι χώρες της ΕΕ. Ωστόσο, εναπόκειται στην κάθε χώρα να θεσπίσει τους δικούς της νόμους για την επίτευξη των στόχων αυτών.

1. **Αποφάσεις**

Οι «αποφάσεις» είναι δεσμευτικές για αυτούς στους οποίους απευθύνονται (π.χ. χώρα της ΕΕ ή συγκεκριμένη εταιρεία) και έχουν άμεση εφαρμογή.

1. **Συστάσεις**

Οι «συστάσεις» δεν είναι δεσμευτικές.

**Το δίκαιο της ΕΕ και η εφαρμογή του**

Οι **οδηγίες** πρέπει να ενσωματώνονται στην εθνική νομοθεσία των χωρών της ΕΕ.

Κάθε οδηγία προβλέπει μια προθεσμία εντός της οποίας οι χώρες της ΕΕ πρέπει να έχουν ενσωματώσει τις διατάξεις της στην εθνική τους νομοθεσία και να έχουν ενημερώσει σχετικά την Επιτροπή.

Οι **κανονισμοί** και οι **αποφάσεις** αποκτούν αυτομάτως δεσμευτικό χαρακτήρα σε όλη την ΕΕ από την ημερομηνία έναρξης ισχύος τους.

Ωστόσο, ενδέχεται να απαιτούνται αλλαγές στην εθνική νομοθεσία ή η εφαρμογή τους από εθνικούς οργανισμούς και ρυθμιστικές αρχές.

Η **Ευρωπαϊκή Επιτροπή** παρακολουθεί κατά πόσο η νομοθεσία της ΕΕ εφαρμόζεται ορθά και εγκαίρως και, στην αντίθετη περίπτωση, λαμβάνει τα κατάλληλα μέτρα.

Ως εκ τούτου, η Επιτροπή προβαίνει στις δέουσες ενέργειες σε περίπτωση που μια χώρα της ΕΕ:

* δεν έχει ενσωματώσει πλήρως μια οδηγία στην εθνική της νομοθεσία εντός της καθορισμένης προθεσμίας,
* ενδεχομένως δεν εφαρμόζει ορθά το δίκαιο της ΕΕ.

**Οι τρεις Ευρωπαϊκοί Οργανισμοί Τυποποίησης (Παραγωγή ΕΝ Προτύπων)**

1. Η **CEN** (European Committee for Standardization), η Ευρωπαϊκή Επιτροπή Τυποποίησης, είναι μια ένωση που συγκεντρώνει τους Εθνικούς Φορείς Τυποποίησης 34 ευρωπαϊκών χωρών.

2. Η **CENELEC** (European Committee for Electrotechnical Standardization).

3. Η **ETSI** (European Telecommunications Standards Institute).

**Νέα Προσέγγιση – Κανονισμοί & Οδηγίες Ε.Ε.**

Η **ελεύθερη κυκλοφορία των προϊόντων** αποτελεί τον ακρογωνιαίο λίθο της **ενιαίας αγοράς**. Οι μηχανισμοί που εφαρμόζονται για την επίτευξη του σκοπού αυτού, βασίζονται στην πρόληψη νέων εμποδίων στο εμπόριο, στην αμοιβαία αναγνώριση και στην τεχνική εναρμόνιση.

Νέα εμπόδια στο εμπόριο, τα οποία προκύπτουν από την έγκριση αποκλινόντων εθνικών τεχνικών προτύπων και κανονισμών, μπορούν να προλαμβάνονται μέσω διαδικασίας που θεσπίζεται δυνάμει της οδηγίας 2015/1535. Για τους σκοπούς της παρούσας οδηγίας, νοούνται ως:

α) «**προϊόν**»: κάθε προϊόν βιομηχανικής κατασκευής, και κάθε γεωργικό προϊόν, συμπεριλαμβανομένων και των αλιευτικών προϊόντων·

β) «**υπηρεσία**»: οποιαδήποτε υπηρεσία της κοινωνίας των πληροφοριών, ήτοι κάθε υπηρεσία που συνήθως παρέχεται έναντι αμοιβής, με ηλεκτρονικά μέσα εξ αποστάσεως και κατόπιν συγκεκριμένης παραγγελίας ενός αποδέκτη υπηρεσιών.

Για τους σκοπούς του παρόντος ορισμού, νοείται με τον όρο:

i) «**εξ αποστάσεως**»: υπηρεσία που παρέχεται χωρίς τα συμβαλλόμενα μέρη να είναι ταυτόχρονα παρόντα,

ii) «**με ηλεκτρονικά μέσα**»: υπηρεσία που παρέχεται στην αφετηρία της και γίνεται αποδεκτή στον προορισμό της μέσω εξοπλισμών ηλεκτρονικής επεξεργασίας (συμπεριλαμβανομένης της ψηφιακής συμπίεσης) ή αποθήκευσης δεδομένων και η οποία παρέχεται, διαβιβάζεται και λαμβάνεται εξ ολοκλήρου μέσω τηλεφωνικής γραμμής, ραδιοφωνικής μετάδοσης, οπτικής ίνας ή με άλλα ηλεκτρομαγνητικά μέσα,

iii) «**κατόπιν συγκεκριμένης παραγγελίας ενός αποδέκτη υπηρεσιών**»: υπηρεσία που παρέχεται με μετάδοση δεδομένων κατόπιν συγκεκριμένης παραγγελίας.

Στο παράρτημα Ι περιέχεται ενδεικτικός κατάλογος των υπηρεσιών που δεν καλύπτονται από αυτό τον ορισμό·

γ) «**τεχνική προδιαγραφή**»: η προδιαγραφή που περιέχεται σε έγγραφο στο οποίο ορίζονται τα απαιτούμενα χαρακτηριστικά ενός προϊόντος, όπως τα επίπεδα ποιότητας ή ιδιότητες χρήσης, η ασφάλεια, οι διαστάσεις, συμπεριλαμβανομένων των διατάξεων που ισχύουν για το προϊόν όσον αφορά την ονομασία πώλησης, την ορολογία, τα σύμβολα, τις δοκιμές και τις μεθόδους δοκιμής, τη συσκευασία, τη σήμανση και το ετικετάρισμα, καθώς και τις διαδικασίες αξιολόγησης της πιστότητας.

**Ενσωμάτωση στο εσωτερικό δίκαιο οδηγιών νέας προσέγγισης**

Οι κανονισμοί και οδηγίες νέας προσέγγισης είναι οδηγίες πλήρους εναρμόνισης: **οι διατάξεις των οδηγιών αυτών προηγούνται όλων των αντιστοίχων εθνικών διατάξεων**.

Οι οδηγίες νέας προσέγγισης απευθύνονται στα κράτη μέλη, τα οποία έχουν υποχρέωση να τις ενσωματώσουν στο εθνικό τους δίκαιο, αναλόγως.

Οι εθνικές νομοθετικές, κανονιστικές ή διοικητικές διατάξεις, οι οποίες ενσωματώνουν την οδηγία στο εσωτερικό δίκαιο, πρέπει να περιέχουν αναφορά στην εν λόγω οδηγία ή πρέπει να συνοδεύονται από τέτοιου είδους αναφορά κατά την επίσημη δημοσίευσή τους.

Εθνικές νομοθετικές, κανονιστικές ή διοικητικές διατάξεις, οι οποίες εγκρίνονται και δημοσιεύονται προκειμένου να ενσωματώσουν στο εσωτερικό δίκαιο οδηγία, πρέπει να ανακοινώνονται στην Επιτροπή.

**Ο Γαλάζιος Οδηγός σχετικά με την εφαρμογή των κανόνων της ΕΕ για τα προϊόντα**

Ο οδηγός για την εφαρμογή των οδηγιών που βασίζονται στη νέα προσέγγιση και τη σφαιρική προσέγγιση («Γαλάζιος οδηγός»).

Ο εν λόγω οδηγός έχει εξελιχθεί σε ένα από τα κύρια έγγραφα αναφοράς που επεξηγεί τον τρόπο εφαρμογής της νομοθεσίας με βάση τη νέα προσέγγιση.

Τρέχουσα Έκδοση: 29.6.2022.

Σημαντικές λοιπές πληροφορίες εντός του: 